钦定古今图书集成/明伦汇编/氏族典/第274卷 > 王绂
## 钦定古今图书集成/明伦汇编/氏族典/第274卷 > 王绂

按《名山藏艺妙记﹕》：“绂字孟端，号友石，又号九龙山人。
高介绝俗。沐黔公行金帛乞画，谢绝之。后忽作一幅
遗其所厚同官，转致之曰﹕：‘姑以是塞黔公意，无言我
为公也’。月夜闻邻笛，乘兴画幅竹，访遗之。其人乃大
贾，喜甚，与绒绮各二，更求配幅，绂却其币，手裂画坏
之。绂有诗集行世。王世贞称绂画竹为国朝第一。”